b"\n_START_ARTICLE_\nTimothy B. Schmit\n_START_SECTION_\nBiografija\n_START_PARAGRAPH_\nSchmit se je rodil v Oaklandu v Kaliforniji. Odra\xc5\xa1\xc4\x8dal je v Sacramentu, pri 15. letih je za\xc4\x8del igrati v folk skupini \xc2\xbbTim, Tom & Ron\xc2\xab. Skupina se je preoblikoval v skupino \xc2\xbbContenders\xc2\xab, kasneje pa se je skupina preimenovala v \xc2\xbbNew Breed\xc2\xab\xc2\xa0(tudi \xc2\xbbThe Breed\xc2\xab). Skupina je leta 1965 izdala skladbo \xc2\xbbGreen Eyed Woman\xc2\xab, ki je postala velik radijski hit. Skupina je leta 1968 pod imenom \xc2\xbbGlad\xc2\xab\xc2\xa0izdala album Feelin' Glad._NEWLINE_Leta 1968 je Schmit opravil avdicijo za skupino Poco, vendar na \xc5\xbeeljo ustanovnega \xc4\x8dlana Randyja Meisnerja ni postal \xc4\x8dlan skupine. Ko je leta 1970 Meisner zapustil skupino, ga je nadomestil Schmit, ki je postal bas kitarist in pevec skupine. Schmit je napisal in odpel skladbo \xc2\xbbKeep on Tryin'\xc2\xab, ki je postal najve\xc4\x8dji hit skupine Poco. Singl je leta 1975 dosegel 50. mesto na lestvici Billboard Hot 100. Poleg skupine Poco je Schmit sodeloval tudi s skupino \xc2\xbbFirefall\xc2\xab\xc2\xa0in je prispeval vokal pri njihovem hitu \xc2\xbbJust Remember I Love You\xc2\xab._NEWLINE_Schmit je igral bas kitaro in prispeval spremljevalne vokale na albumih Pretzel Logic, The Royal Scam in Aja skupine Steely Dan. Skupaj z Brockom Walshem, J. D. Southerjem in Freddiejem Mercuryjem je Schmit prispeval spremljevalne vokale pri skladbi \xc2\xbbNever Let Her Slip Away\xc2\xab\xc2\xa0Andrewa Golda, ki je leta 1978 postala top 5 hit v Zdru\xc5\xbeenem kraljestvu.\n_START_SECTION_\nKariera po razpadu Eaglesov\n_START_PARAGRAPH_\nPo razpadu Eaglesov je Schmit za\xc4\x8del s solo kariero, prav tako pa je deloval kot studijski glasbenik. Kot studijski vokalist je prispeval vokale pri \xc5\xa1tevilnih skladbah vklju\xc4\x8dno s skladbo \xc2\xbbFire Lake\xc2\xab\xc2\xa0Boba Segerja, \xc2\xbbLook What You've Done To Me\xc2\xab\xc2\xa0Boza Scaggsa, \xc2\xbbHeavy Metal (Takin' A Ride)\xc2\xab\xc2\xa0Dona Felderja in \xc2\xbbSouthern Cross\xc2\xab\xc2\xa0skupine Crosby, Stills and Nash. Poleg tega je sodeloval pri Don Henleyjevih skladbah \xc2\xbbDirty Laundry\xc2\xab\xc2\xa0in \xc2\xbbYou Don't Know Me at All\xc2\xab._NEWLINE_Skupaj s svojim predhodnikom pri skupinah Poco in Eagles, Randyjem Meisnerjem in Joejem Walshem je prispeval spremljevalne vokale pri skladbi \xc2\xbbShould've Known Better\xc2\xab\xc2\xa0Richarda Marxa, ki je leta 1987 postala hit. Schmit je prav tako prispeval spremljevalne vokale pri skladbah\xc2\xa0\xc2\xbbI Won't Hold You Back\xc2\xab\xc2\xa0in\xc2\xa0\xc2\xbbAfrica\xc2\xab\xc2\xa0skupine Toto ter \xc2\xbbEverything in Between\xc2\xab\xc2\xa0skupine Jars of Clay. Leta 1983 je igral na solo albumu Glenna Shorrocka. Leta 1991 je Schmit priredil skladbo \xc2\xbbI Only Have Eyes for You\xc2\xab\xc2\xa0za glasbo iz filma Don't Tell Mom the Babysitter's Dead. Leta 1988 je prispeval spremljevalne vokale pri albumu The Lover in Me Sheene Easton, leto kasneje pa je Schmit prispeval spremljevalne vokale pri singlu \xc2\xbbHeartbeat\xc2\xab\xc2\xa0Stacey Q._NEWLINE_Schmit je leta 1982 od\xc5\xa1el na turnejo skupaj s skupino Toto, leta 1983 in 1984 skupaj z Jimmyjem Buffettom, leta 1985 pa kot \xc4\x8dlan skupine Coral Reefer Band. Leta 1992 je bil tudi \xc4\x8dlan skupine Ringo Starr & His All-Starr Band. Leta 1993 je prispeval spremljevalne vokale na albumu No Time to Kill Clinta Blacka. Leta 1996 je pel priredbo skladbe \xc2\xbbCaroline, No\xc2\xab\xc2\xa0skupine The Beach Boys, ki je iz\xc5\xa1la na njihovem albumu Stars and Stripes Vol. 1. Leta 2000 je \xc5\xa1el na turnejo skupaj z Danom Fogelbergom, na kateri je posnel album v \xc5\xbeivo  Dan Fogelberg Live. Schmit je tudi prispeval harmonije pri skladbi \xc2\xbbBecause I Can\xc2\xab\xc2\xa0Katy Rose._NEWLINE_Schmitov zadnji album Expando je iz\xc5\xa1el 20. oktobra 2009.\n_START_SECTION_\nZasebno \xc5\xbeivljenje\n_START_PARAGRAPH_\nSchmit je o\xc4\x8de treh otrok: h\xc4\x8derke od prve \xc5\xbeene in h\xc4\x8derke in sina od njegove sedanje \xc5\xbeene."